EkBass/fiwiki-20250220-pages-articles huggingface dataset:
Rosina Schneeberger

Rosina Schneeberger (s. 16. tammikuuta 1994) on itävaltalainen alppihiihtäjä, joka edustaa WSV Hippach -seuraa. Nuorten MM-kilpailuissa Le Massifissa 2013 Schneeberger saavutti supersuurpujottelussa pronssia ja Jasnassa 2014 suurpujottelussa sekä supersuurpujottelussa pronssia. Alppihiihdon maailmancupissa hän kilpaili ensimmäisen kerran Ofterschwangissa maaliskuussa 2013. Ensimmäiset maailmancupin pisteensä hän saavutti La Thuilen supersuurpujottelussa helmikuussa 2016 oltuaan 28:s. Kymmenen parhaan joukkoon hän sijoittui ensimmäisen kerran oltuaan yhdeksäs Val d’Isèren alppiyhdistetyssä joulukuussa 2016. == Lähteet == Luokka:Itävaltalaiset alppihiihtäjät Luokka:Elävät henkilöt Luokka:Vuonna 1994 syntyneet
Antero Karumaa

Väinö Antero Karumaa (s. 30. kesäkuuta 1952 Hämeenlinna) on suomalainen kontra-amiraali evp, joka toimi presidentti Martti Ahtisaaren adjutanttina ja Puolustusvoimien henkilöstöpäällikkönä. Antero Karumaa syntyi jääkiekkoilija, kultaseppä Matti Karumaan ja Hilkka Karumaan perheeseen. Hänen puolisonsa vuodesta 1980 on Leena Maria Kausti. Karumaa tuli ylioppilaaksi 1973 ja suoritti Merisotakoulun 1977 ja Sotakorkeakoulun 1987. Hän palveli Laivastolippueessa ja Rannikkolaivastossa 1977–1983, toimi Merisotakoulun kadettikurssin johtajana 1983–1985 ja Merivoimien esikunnan toimistopäällikkönä 1987–1992. Tasavallan presidentin adjutanttina Karumaa työskenteli 1992–2000, 1. adjutanttina vuodesta 1996. Vuonna 2007 hänestä tuli Pääesikunnan komentopäällikkö ja tammikuun alusta 2010 Puolustusvoimien henkilöstöpäällikkö. Karumaa nimitettiin komentajakapteeniksi 1989, kommodoriksi 1999 sekä lippueamiraaliksi 2007 ja kontra-amiraaliksi 2009. Presidentti Sauli Niinistö nimitti Karumaan Suomen Valkoisen Ruusun ritarikunnan ja Suomen Leijonan ritarikunnan sihteeriksi 1. maaliskuuta 2014 alkaen. ==Lähteet== Luokka:Suomalaiset amiraalit Luokka:Vuonna 1952 syntyneet Luokka:Elävät henkilöt
Tapiolan urheilupuisto (jalkapallostadion)

Tapiolan urheilupuisto Espoossa Tapiolan urheilupuistossa sijaitseva jalkapallostadion, joka avattiin vuonna 1970. Stadion toimii Kakkosessa pelaavan FC Hongan kotikenttänä, ja sen kapasiteetti oli 4 100 katsojaa kausilla 2018-2023. Vuonna 2024 FC Hongan edustusjoukkueen osakeyhtiön konkurssin myötä noin 1 100 katsomopaikkaa siirrettiin Helsingin Oulunkylään, jolla kaksinkertaistettiin Mustapekka Areenan kapasiteetti liigaan nousseelle IF Gnistanille. == Ominaisuudet == Tapiolan urheilupuiston pääkatsomon kapasiteetti on 1 350 katsojaa, aurinkokatsomossa on 950 paikkaa ja päädyissä on yhteensä 1 800 seisomapaikkaa. == Lähteet == Luokka:Espoon urheilupaikat Luokka:Suomen jalkapallostadionit Tapiolan urheilupuisto Luokka:Tapiola
Intragna

Intragna on kunta Pohjois-Italiassa Verbano-Cusio-Ossolan maakunnassa Piemonten alueella. Intragnan naapurikunnat ovat Aurano, Caprezzo, Miazzina, Premeno ja Vignone. == Lähteet == Luokka:Verbano-Cusio-Ossolan maakunnan kunnat
Aurano

Aurano on kunta Pohjois-Italiassa Verbano-Cusio-Ossolan maakunnassa Piemonten alueella. Auranon naapurikunnat ovat Cannero Riviera, Falmenta, Intragna, Miazzina, Oggebbio, Premeno ja Trarego Viggiona. == Lähteet == Luokka:Verbano- Cusio-Ossolan maakunnan kunnat
Abbas al-Musawi

Abbas al-Musawi (1952 – 16. helmikuuta 1992) oli vaikutusvaltainen libanonilainen šiiajohtaja, yksi Hizbollahin perustajista ja pääsihteeri. Hän kuoli Israelin puolustusvoimien iskussa vuonna 1992. == Varhainen elämä ja koulutus == al-Musawi syntyi Bekaanlaaksossa Libanonissa noin vuonna 1952. Hän opiskeli kahdeksan vuotta uskonnollisessa koulussa Irakin Najafissa, jossa hän sai paljon vaikutteita Iranin Ruhollah Khomeinilta. == Toiminta == al-Musawi palasi Libanoniin vuonna 1978. Yhdessä Subhi al-Tufaylin kanssa hän johti vuonna 1982 Hizbollah-liikkeen muodostumista Bekaanlaaksossa, joka on yksi kolmesta shiiaväestön asuinalueesta Libanonissa. Vuosina 1983–1985 hän toimi Hizbollahin turvallisuuspalvelun johdossa. Vuoden 1985 lopusta vuoteen 1988 hän oli johtajana Hizbollahin sotilaallisessa siivessä, jota kutsutaan myös nimellä Islamilainen Vastarintaliike.Foreign Report, 30 July 1987Ha'aretz, 2 October 1987al-Hayat, 27 November 1989Independent, 7 March 1990 Vuonna 1991 Hizbollah oli tullut uuteen aikakauteen kun Iranin–Irakin Sota ja Libanonin sisällissota olivat päättyneet. Johtajanvaihdoksen ajateltiin helpottavan länsimaalaisten panttivankien vapauttamista ja, mitä pidettiin vielä tärkeämpänä, Hizbollahin toiminnan painopisteen siirtämisessä vastarintatoimintaan Israelia vastaan. Abbas al-Musawi myös lupasi "tehostaa Hizbollahin sotilaallista, poliittista ja populistista toimintaa, heikentääkseen rauhanneuvotteluja."Middle East International, 8 November 1991 Hän ei tukenut toimimista tavallisessa puoluepolitiikassa. Toisin kuin muut Hizbollahin johtohahmot, hän kannatti Taifin sopimuksen hyväksymistä, jossa sovittiin teokraattisen valtion hylkäämisestä Libanonissa. == Murha == 16\. helmikuuta 1992 Israelin Apache-helikopterit ampuivat ohjuksia al-Musawin autosaattueeseen etelä-Libanonissa. Surmansa saivat Abbas al-Musawi itse, hänen vaimonsa, hänen viisivuotias poikansa ja neljä muuta. Israelin mukaan hyökkäys oli suunniteltu kostoksi Israelin sotilaiden kidnappauksesta ja kuolemasta vuonna 1986 ja Yhdysvaltojen merijalkaväkeen kuuluneen YK:n rauhanturva-upseeri William R. Higginsin sieppauksesta vuonna 1988. Al-Musawin seuraajaksi Hizbollahin johtoon valittiin 32-vuotias Hassan Nasrallah. == Lähteet == Luokka:Hizbollahin johtajat Luokka:Libanonilaiset henkirikosten uhrit Luokka:Vuonna 1952 syntyneet Luokka:Vuonna 1992 kuolleet
BMW i3

BMW i3 on BMW:n vuodesta 2013 lähtien valmistama viisiovinen sähköauto ja valmistajansa ensimmäinen sarjatuotantoon päätynyt täysin sähköinen automalli. BMW i3 -malleja on kaksi. Ensimmäisen mallin akkukapasiteetti on 60 ampeerituntia ja suuremman toimintamatkan mahdollistava malli, jonka akkukapasiteetti on 94 ampeerituntia. Konseptivaiheessa auto tunnettiin nimellä BMW Mega City Vehicle. Vuoden 2013 Euro NCAP -kolaritestistä i3 sai tulokseksi neljä tähteä viidestä. BMW i3 on korkeakattoinen hatchback. Siinä on sähköinen voimansiirto ja lattian alla oleva litiumioniakku. Lisäksi se on varustettu takavetojärjestelmällä yksivaihteisen vaihteiston kautta. Se on BMW:n ensimmäinen nollapäästöinen auto. Toisin kuin useimmissa täyssähköautoissa, BMW i3:ssa on kaksi versiota, jotka ovat täyssähköinen (BEV) ja hybridiversio (REX). Jälkimmäisessä käytetään akkua, mutta siinä on myös valinnainen toimintasäteen pidentävä moottori. Lisäksi BMW i3:n tuotanto alkoi vuonna 2013 Leipzigissa. == Lähteet == == Aiheesta muualla == i3 Luokka:Sähköautot Luokka:B-segmentin autot Luokka:2010-luvun autot Luokka:2020-luvun autot
Yhdysvaltain edustajainhuoneen puhemies

Yhdysvaltain edustajainhuoneen puhemies () on Yhdysvaltojen kongressin alahuoneen eli edustajainhuoneen puheenjohtaja. Virka perustettiin vuonna 1798 Yhdysvaltojen perustuslain 1. artiklan, 2. osan julistuksella "Edustajainhuone valitkoon itselleen puhemiehen..." Perustuslaki ei edellytä, että puhemies valitaan kongressin edustajista, mutta tähän mennessä jokainen virkaa kantanut on ollut edustajainhuoneen jäsen. Puhemies on Yhdysvaltain hallinnon kolmanneksi ylin virka presidentin ja varapresidentin jälkeen. Tämän jälkeen tulee senaatin varapuheenjohtaja President pro tempore. Edustajainhuoneen puhemies ei ole puolueeton, vaan edustaa yleensä edustajainhuoneen enemmistöpuoluetta ja toimii virassaan osana puolueen toimintaa. Puhemies ei yleensä jaa puheenvuoroja eikä johda keskustelua, vaan delegoi sen alaisilleen. Hän ei myöskään yleensä osallistu keskusteluihin ja äänestää harvoin. Edustajainhuoneen ja enemmistöpuolueen johtamisen lisäksi puhemies vastaa erilaisista edustajainhuoneen hallinnollisista tehtävistä sekä edustaa vaalipiiriään. == Katso myös == * Luettelo Yhdysvaltain edustajainhuoneen puhemiehistä == Lähteet == == Aiheesta muualla == *
Harry Augustus Garfield

Harry Augustus ”Hal” Garfield (s. 11. lokakuuta 1863 – 12. joulukuuta 1942) oli yhdysvaltalainen lakimies, akateemikko ja virkamies. Hän toimi elämänsä aikana Princetonin yliopiston professorina, Williams Collegen johtajana ja polttoaineiden sääntelyä valvoneen liittovaltion viraston johtajana ensimmäisen maailmansodan aikaanhttp://millercenter.org/president/biography/garfield-family-life . Harry Garfieldin isä oli Yhdysvaltain presidentti James Garfield. == Lähteet == Luokka:Yhdysvaltalaiset professorit Luokka:Yhdysvaltalaiset virkamiehet Luokka:Princetonin yliopiston professorit Luokka:Vuonna 1863 syntyneet Luokka:Vuonna 1942 kuolleet
Newfoundlandin sotaretki (1702)

Newfoundlandin sotaretki oli englantilaisen kapteeni John Leaken johtama merisotilaallinen ryöstöretki elo–lokakuussa 1702, joka kohdistui Ranskan siirtomaa-asutuksiin Pohjois-Atlantin Newfoundlandin saarella ja sen vasallisaareen Saint-Pierreen. Sotaretki tapahtui kuningatar Annan sodan alkuvaiheessa. Sota oli osa suurempaa eurooppalaista konfliktia, Espanjan perimyssotaa. Leaken laivasto hyökkäsi Ranskan uudisasutuksiin Newfoundlandin eteläisellä rannalla, tuhoten kalastusasemia ja muuta infrastruktuuria. He kaappasivat kalastus- ja kauppalaivoja, ja tuhosivat useimmat Saint-Pierren asutuksista. Lopuksi ennen palaamistaan Englantiin, Leake kaappasi useita laivoja Ranskan kauppasaattueelta, joka oli matkalla Eurooppaan. Yhteensä yli 50 laivaa kaapattiin ja kuusi kausiluonteista siirtokuntaa tuhottiin. Vahvasti linnoitettuun ranskalaiseen tukikohtaan, Plaisanceen, ei hyökätty. ==Lähteet== * Luokka:Espanjan perimyssota Luokka:1702
Keskuslämmitys

Keskuslämmitys on rakennuksen lämmitystapa, jossa lämpö tuotetaan keskitetysti ja jaellaan sitten eri kohteisiin lämmönjakojärjestelmällä. Tyypillinen konstruktio on vesikiertolämmitys. Siinä vettä lämmittävä lämpökattila varaa lämminvesivaraajaa. Kiertovesipumppu tai painovoima kierrättää varaajassa lämpenevää vettä suljetussa vesiputkistossa, jonka varrella vesi kiertää lämpöpattereissa ja luovuttaa lämpöä eri tiloihin halutun määrän. Kaukolämpö on järjestelmä, jossa lämpö tuotetaan alueellisesti keskitetysti ja lämpö siirretään verkoston kautta kiinteistöihin, jotka edelleen jakavat sen tiloihinsa omalla lämmönjakojärjestelmällään. Luokka:Rakennuksen lämmitysjärjestelmät
Aleksei Uljukajev

Aleksei Uljukajev (s. 23. maaliskuuta 1956 Moskova, NeuvostoliittoUljukajevin cg Venäjän valtionhallinnon sivulla ) on venäläinen poliitikko ja talousasiantuntija. Hän oli Venäjän talouskehitysministeri vuoteen 2016.Kerstin Kronvall: Lahjussyytteen saanut Venäjän talouskehitysministeri haettiin kotoaan keskellä yötä, Yle Uljukajev on toiminut Venäjän johdon neuvonantajana ja avustajana. Hän oli 2000–2010 professorina moskovalaisissa yliopistoissa, ja vuonna 2013 hän työskenteli keskuspankin varajohtajana. Hän on valmistunut Moskovan valtionyliopistosta väitellyt taloustieteen tohtoriksi Ranskassa Pierre Mendès France -yliopistosta. Uljukajevia vastaan nostettiin marraskuussa 2016 lahjussyyte, hänet pidätettiin ja hänet erotettiin talouskehitysministerin virasta. Julkisuudessa arvioidaan että hän sai syytteen pelotteeksi muille korkeassa asemassa oleville venäläisille. Tapauksen taustalla on öljyalan kauppa. Valtion omistama Rosneft osti valtion ostaman Bašneftin, ja kauppaa sanottiin yksityistämiseksi. Uljukajev vastusta kauppaa aluksi, mutta kääntyi myöhemmin kannattamaan sitä. Tässä yhteydessä Uljukajev olisi saanut huomattavan lahjussumman Rosneftilta. Yritystä vastaan ei ole nostettu syytettä lahjuksen antamisesta. Rosneftin johdossa on Igor Setšin joka on ollut Putinin aikana korkeissa tehtävissä. Uljukajevin pidätys tapahtui dramaattisesti keskellä yötä, ja hän on vuoden 1991 korkeimmassa asemassa oleva henkilö joka on Venäjällä pidätetty. Kyseessä on myös ensimmäinen kerta, kun venäläinen ministeri pidätetään korruption takia. Kriittisten venäläisten kommentoijien mukaan lahjusten antaminen olisi lavastus.Pekka Hakala: Venäjän talouskehitysministerin pidätyksestä syntyi ainutlaatuinen näytelmä, Hs.fi == Lähteet == Luokka:Venäjän ministerit Luokka:Venäläiset taloustieteilijät Luokka:Vuonna 1956 syntyneet Luokka:Elävät henkilöt
Kotimaan Energia

Kotimaan Energia (aikaisemmin Suomen Energiayhtiö) oli suomalainen sähkönmyyntiyhtiö ja Fortumin tytäryhtiö. Kotimaan Energia yhdistyi sähkönmyyntiyhtiö Fortum Marketsin kanssa syksyllä 2022. == Historia == Kotimaan Energia, aiemmin Suomen Energiayhtiö, on perustettu vuonna 2005. Vuonna 2013 Norjan suurin verkkoyhtiö Hafslund osti Suomen Energiayhtiön. Vuonna 2015 yhtiön liikevaihto oli noin 27 miljoonaa euroa ja nettotulos 1,044 miljoonaa euroa. Sijoitetun pääoman tuottoprosentti oli 39,1 ja omavaraisuusaste 47,3 prosenttia, kasvuprosentin ollessa -3,7 prosenttia. Henkilöstöä oli 31. Vuonna 2016 Kotimaan Energia päätyi myyntitoimintansa takia kilpailu- ja kuluttajaviraston seurantaan. Suurin osa valituksista tuli puhelinmyyntitilanteista, joiden jälkeen kuluttaja odotti saavansa tarjouksen sähkösopimuksesta, mutta saikin sopimusvahvistuksen. Syksyllä 2017 Kuluttajavirasto huomautti yhtiötä harhaanjohtavasta markkinoinnista, koska puhelinmyyjät lähettivät sopimuksia asiakkaille, jotka luulivat saavansa tarjouksen. Vuonna 2018 myyntipuheluiden epäselvyydet jatkuivat, vaikka myyntijohtajan mukaan sellaisiin puututaan. Syyskuussa Fortum myi osuutensa (34 prosenttia) Hafslund-konsernista Oslon kaupungille ja osti samalla Hafslundin sähkön vähittäismyyntitoiminnot, jolloin sen sähköasiakkaiden määrä lähes tuplautui Pohjoismaissa yhteensä 2,4 miljoonaan asiakkaaseen. Vuonna 2018 Kotimaan Energia aloitti sähkösopimusten face-to-face-myynnin, mutta puhelinmarkkinointi tuotti silti useimmat asiakkaat. Feissauksessakin tehdään sopimuksia eikä tarjouksia sopimuksista. Kotimaan Energialla oli yli 130 000 asiakasta Suomessa. Heinäkuussa 2019 Kotimaan Energia kampanjoi Tinderissä osana Sähköä ilmassa -konseptia. Kotimaan Energialla oli Tinderissä brändätty profiili. Keväällä 2020 yritys uudisti brändiään ja määritteli itsensä "palkitsevaksi sähkökumppaniksi, jolla on pilke silmäkulmassa". Se julkaisi kesällä 2017 asiakasohjelman, jolla se palkitsee kanta-asiakkaita ilmaisilla sähköenergiatunneilla. He saavat päivittäin yhden tunnin ilmaista sähköenergiaa, jotka hyvitetään heille kesäisin. Kesäkampanjassaan Kotimaan Energia hyödynsi ensimmäistä kertaa Spotifya. Kotimaan Energia yhdistyi sähkönmyyntiyhtiö Fortum Marketsin kanssa syksyllä 2022. ==Organisaatio== Kotimaan Energia kuului Fortumin Consumer Solutions -divisioonaan ja yhtiön toimitusjohtajana toimi Tuomas Åhlman. ==Tuotteet== Kotimaan Energia tarjosi sähköenergiaa koko Suomeen. Sen tuotevalikoimaan kuului esimerkiksi vesi-, tuuli- ja aurinkoenergiaa. == Lähteet == Luokka:Entiset suomalaiset energiayhtiöt Luokka:Fortum
Viktoriasininen BO

Viktoriasininen BO eli Basic Blue 7 (C33H40N3Cl) on triaryylimetaaniväreihin kuuluva orgaaninen yhdiste. Yhdistettä käytetään muun muassa musteiden valmistuksessa. == Valmistus ja käyttö == Viktoriasininen BO:ta valmistetaan kolmivaiheisella reaktiolla. 4,4′-bis(dietyyliamino)bentsofenoni ja fosgeeni reagoivat muodostaen diklooriketonijohdannaisen, joka kondensoituu N-etyyli-1-naftyyliamiinin kanssa värittömäksi leukoväriksi, joka hapetetaan viktoriasininen BO:ksi.Thomas Gessner & Udo Mayer: Triarylmethane and Diarylmethane Dyes, Ullmann's Encyclopedia of Industrial Chemistry, John Wiley & Sons, New York, 2000. Viitattu 16.11.2016 Viktoriasininen BO:ta käytetään sinisenä väriaineena painomusteissa sekä mustekynissä. Sitä voidaan käyttää myös vesiväreissä sekä tekstiilien, paperin ja muovien väriaineena. Viktoriasininen BO soveltuu myös käytettäväksi herkistimenä eräiden syöpien fotodynaamisessa hoidossa. Yhdisteen absorptiomaksimi on aallonpituudella 612 nm. == Lähteet == == Aiheesta muualla == *ChemBlink: Basic Blue 7 Luokka:Aromaattiset yhdisteet Luokka:Siniset väriaineet
Last Rites

Last Rites voi tarkoittaa ainakin seuraavia: * Last Rites, brittiläinen goottirock-yhtye * Last Rites, yhdysvaltalaisen Pentagram-yhtyeen albumi vuodelta 2011 * Viimeinen voitelu (Last Rites), Donald Bellisarion ohjaama elokuva vuodelta 1988 * Last Rites – Tappotuomio (Last Rites), Kevin Dowlingin ohjaama elokuva vuodelta 1998.
Nainen kukkoryijyllä

Nainen kukkoryijyllä on taidemaalari Akseli Gallen-Kallelan maalaama, realistinen öljyvärimaalaus vuodelta 1888. Teos esittää naista Keuruun ryijyllä, jonka Gallen-Kallela otti mukaansa Pariisin. ==Lähteet== Luokka:1880-luvun maalaukset Luokka:Akseli Gallen-Kallelan maalaukset Luokka:Realistiset maalaukset
Keuruun ryijy

Keuruun ryijy on morsiusryijy, joka on ilmeisesti kudottu Keuruulla vuonna 1782. U. T. Sirelius luokittelee ryijyn myös sarviryijyksi, koska vihreä kuvio ryijyn keskellä muodostaa sarven muodon. Se tunnetaan myös nimellä kukkoryijy, joka on tullut tunnetuksi Akseli Gallen-Kallelan Pariisissa 1880-luvun maalaamien teosten taustalla. Akseli Gallen-Kallela osti ryijyn toisella käynnillään Keuruulla vuonna 1886. Ryijyn omistaa Gallen-Kallelan Museo. Morsiusryijy edustaa kansanomaisia ryijyjä, joita on Suomessa kudottu 1700-luvun lopulta 1860-luvulle. Keuruun ryijy edustaa tätä kautta. Keuruun ryijyssä on sinisen reunuksen yläreunassa keskellä vuosiluku 1782, joka voi olla joko ryijyn kudontavuosi tai hääparin avioliiton solmimisvuosi. Ryijyn värit sininen ja punainen viittaavat varakkaaseen taloon, jossa ryijy on ollut. Keuruun ryijy on yksilevyinen ryijytekniikalla kudottu. Ryijyn loimi on rohdinpellavaa ja sen kude on pellava- ja villalankojen sekoitus. Nukkarivien välit ovat noin 1,2 senttimetriä, ja niihin on kudottu kahdeksan kudelankaa. Ryijy on kokonaan nukitettu. Nukka on yksinkertaiseksi kehrättyä villalankaa. Nukkalanka on yksinkertaista villalankaa ja samassa nukassa on neljä tai useampi lanka. Nukan pituus on 2,5 senttimetriä. Nukitus on tehty tavallisella ryijysolmulla. Ryijy on värjätty kasviväreillä. Ryijyn keskiosa on punainen ja keskustaa ympäröi leveät siniset kehykset. Morsian ja sulhanen, tulppaanit, malja, kruunu sekä nimikirjaimet HMSA ovat punaisella pohjalla. Reunuksessa on erilaisia ja erivärisiä kuvioita, kuten kukkoja, papukaijoja, sydämiä, maljakoita ja morsiussalkoja. Ryijy esiintyy useissa tunnetuissa maalauksissa, kuten Äiti sairaan lapsensa vuoteen ääressä, Démasquée, Nainen kukkoryijyllä, Pekka Halonen soittaa kannelta, Eero Järnefelt maalaamassa sekä Äiti ja lapsi. == Kuvagalleria == Keuruun ryijy esiintyy seuraavissa Akseli Gallen-Kallelan ja Eero Järnefeltin teoksissa. Tiedosto:Äiti sairaan lapsensa vuoteen ääressä.tif|Akseli Gallen-Kallela - Äiti sairaan lapsensa vuoteen ääressä (1888) Tiedosto:Akseli Gallen-Kallela - Démasquée, sketch - Gösta Serlachius Fine Arts Foundation.jpg|Akseli Gallen-Kallela - Démasquée, harjoitelma (1888) Tiedosto:Akseli Gallen-Kallela - Démasquée.jpg|Akseli Gallen-Kallela - Démasquée (1888) Tiedosto:Nainen kukkoryijyllä.tif|Akseli Gallen-Kallela - Nainen kukkoryijyllä (1888) Tiedosto:Pekka Halonen soittaa kannelta.jpg|Eero Järnefelt - Pekka Halonen soittaa kannelta (1892) Tiedosto:Eero Järnefelt maalaamassa.jpg|Akseli Gallen-Kallela - Eero Järnefelt maalaamassa (1888) Tiedosto:Akseli Gallen-Kallela Äiti ja lapsi.jpg|Akseli Gallen-Kallela - Äiti ja lapsi (1887) == Lähteet == Luokka:Keuruu Luokka:Taideteokset (soveltavat taiteet)
Abdulaziz Belraysh

Abdulaziz Belraysh (; s. 12. heinäkuuta 1990) on libyalainen jalkapalloilija. Laitapuolustajana pelaava Belraysh edusti viimeksi Tunisian pääsarjassa Club Africainia kaudella 2011–2012. ==Maajoukkueura== Belraysh on pelannut Libyan maajoukkueessa vuodesta 2009 lähtien.Abdulaziz Belreesh National Football Teams Viitattu 16.11.2016 Hän oli mukana 2012 Afrikan-mestaruuskisoissa. ==Lähteet== Luokka:Libyalaiset jalkapalloilijat Luokka:Vuonna 1990 syntyneet Luokka:Elävät henkilöt
Lesley Sharp

Lesley Sharp (s. 3. huhtikuuta 1960 Manchester, Iso-Britannia) on brittiläinen näyttelijä ja ohjaaja. Sharp tunnetaan rooleistaan useissa televisiosarjoissa, mutta hän on esiintynyt myös elokuvissa ja teatterissa. == Ura == Sharp valmistui vuonna 1982 Guildhall School of Music and Drama -teatterikoulusta. Hän sai vuonna 1997 parhaan sivuosan Bafta-palkinnon ehdokkuuden roolistaan Jean Horsefallina elokuvassa Housut pois! ja hän voitti muiden näyttelijöiden kanssa elokuvasta parhaan näyttelijäkokoonpanon SAG-palkinnon. Vuonna 2008 Sharp esiintyi sivuroolissa Sky Silvestryna tieteissarjan Doctor Who jaksossa Huviretki helvettiin. Sarjan luoja ja tuottaja Russell T Davies kertoi samana vuonna haastattelussa halustaan tehdä Sharpista sarjan ensimmäinen naispuolinen Tohtori. == Yksityiselämä== Lesley Sharp syntyi Manchesterissa vuonna 1960 ja hänen äitinsä antoi hänet adoptoitavaksi. Sharp kasvoi Liverpoolissa ja muutti 18-vuotiaana Lontooseen. Sharp on naimisissa näyttelijä Nicholas Gleavesin kanssa ja heillä on kaksi poikaa. ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1987 Rita, Sue ja Bob Rita, Sue and Bob Too Michelle 1989 The Rachel Papers The Rachel Papers Jenny 1991 Close My Eyes – rakasta minua Close My Eyes Jessica 1993 Naked Naked Louise 1994 Priest Priest Rouva Unsworth 1997 Housut pois! The Full Monty Jean Horsefall 2001 From Hell From Hell Catherine Eddowes 2004 Vera Drake Vera Drake Jessie Barnes 2008 Mustesydän Inkheart Mortola 2016 Dusty and Me Dusty and Me Lil ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 1993–1994 Frank Stubbs Promotes Frank Stubbs Promotes Petra Dillon 13 jaksoa 1997 Common As Muck Common As Muck Christine Stranks 6 jaksoa 1997 Kuunkivi The Moonstone Rosanna Spearman Televisioelokuva 1998–2000 Rankkareita ja mustia sukkia Playing the Field Theresa Mullen 20 jaksoa 1999 Ryöstö päivänvalossa Daylight Robbery Carol Murphy 4 jaksoa 2000–2001 Tehdas Clocking Off Trudy Graham 11 jaksoa 2001 Bob & Rose Bob & Rose Rose Cooper 6 jaksoa 2005–2006 Afterlife Afterlife Alison Mundy 14 jaksoa 2008 Doctor Who Doctor Who Sky Silvestry jakso "Huviretki helvettiin" 2008 The Children The Children Anne Minisarja 2009 Hercule Poirot Agatha Christie's Poirot Neiti Martindale jakso "Kellot" 2009 Cranfordin naiset Cranford Rouva Bell 2 jaksoa 2009 Red Riding 1980: Silmukka kiristyy Red Riding: In the Year of Our Lord 1980 Joan Hunter Televisioelokuva 2009 Anne Frankin päiväkirja The Diary of Anne Frank Petronella Van Daan 5 jaksoa 2011 The Shadow Line The Shadow Line Julie Bede Minisarja 2011–2016 Scott & Bailey Scott & Bailey Janet Scott 33 jaksoa 2012–2013 Starlings Starlings Jan 16 jaksoa 2015 Capital Capital Mary Minisarja 2016 Paranoid Paranoid Lucy Cannonbury Minisarja ==Lähteet== ==Aiheesta muualla== * * Luokka:Englantilaiset näyttelijät Luokka:Vuonna 1960 syntyneet Luokka:Elävät henkilöt
Sakset!

Sakset! on Terveiden Käsien Läjä Äijälän yhdessä Circlen Jussi Lehtisalon ja Tomi Leppäsen kanssa muodostama elektronisen musiikin yhtye, jonka musiikkia Soundin Sami Nissinen kuvailee ”vaihtoehtomuusikoiden elektronimyrskyksi”Kuin hullun kirurgin tilinteko – Sakset on vaihtoehtomuusikoiden elektronimyrsky. Soundi 9/2016. Viitattu 17.11.2016.. Yhtyettä on luonnehdittu suomalaiseksi superyhtyeeksiSuperyhtye Sakset leikkaa suoraan tunteisiin. Helsingin Sanomat 16.11.2016. Viitattu 17.11.2016.. Sakset! on julkaissut levyn Lahja Ektro Recordsin kautta.Haastattelussa Läjä ÄijäläSakset!: Lahja. Levykauppa X Levy on saanut kriitikoilta myönteisen vastaanoton. Helsingin Sanomien Mervi Vuorela antoi arviossaan yhtyeen levylle neljä tähteä. Soundin Sami Nissinen antoi sille viisi tähteä. == Lähteet == Sakset!
Newarkin roomalaiskatolinen arkkihiippakunta

Newarkin roomalaiskatolinen arkkihiippakunta () on katolisen kirkon arkkihiippakunta New Jerseyssä Yhdysvalloissa. Siihen kuului vuonna 2013 yli 1,4 miljoonaa jäsentä, 756 pappia, 268 munkkia ja 853 nunnaa. Hiippakunnan omistuksessa on useita oppilaitoksia mm. Seton Hallin yliopisto. == Piispat ja arkkipiispat == * James Roosevelt Bayley (1853–1872) * Michael Corrigan (1873–1880) * Winand Wigger (1881–1901) * John Joseph O'Connor (1901–1927) * Thomas Walsh (1928–1952) * Thomas Aloysius Boland (1952–1974) * Peter Leo Gerety (1974–1986) * Theodore Edgar McCarrick (1986–2000) * John Joseph Myers (2001–2016) * Joseph W. Tobin (2016– ) == Lähteet == Luokka:Kristinusko New Jerseyssä Luokka:Yhdysvaltain katoliset hiippakunnat
Mustajärvi (Loimaa)

Mustajärvi on Paimionjoen vesistöön kuuluva järvi Mellilässä Loimaalla. Järven korkeus merenpinnasta on 87,2 metriä, pinta-ala 1,53 hehtaaria ja rantaviivan pituus 0,49 kilometriä. Järven lasku-uomana on Paimionjoen suurimman sivujoen Tarvasjoen latvahaara Järvenoja ja se kuuluu Tarvasjoen yläosan valuma- alueeseen. Järvi sijaitsee Säkylänharjulta Mellilään ulottuvalla harjujaksolla ja sen ohi kulkee valtakunnallisesti merkittävän rakennetun kulttuuriympäristön muodostava historiallinen maantie Huovintie. Järven rannalla on Suomen luterilaisen evankeliumisyhdistysksen omistama Mustajärven leirikeskus. ==Lähteet== Luokka:Loimaan järvet Luokka:Mellilä Luokka:Paimionjoen vesistö
Kamtšatkan karhut

Kamtšatkan karhut on venäläisen valokuvaajan Sergey Gorshkovin teos, joka on ilmestynyt vuonna 2016 Lumo Publishingin kustantamana. Alkusanoissa Gorshkov sanoo kuulleensa useasti elämänsä aikana, että "Kamtšatkan luonnosta saa aina hyviä kuvia, pystyttääpä kameransa minne tahansa". Hän myöntää sen todeksi ja sanoo siksi, ettei valokuvaajan uraa kannatakaan aloittaa sieltä, sillä "se on kuin pyrkisi parhaaksi kalastajaksi järvellä, joka kuhisee kalaa". Seudun kauneuden keskellä ei ole helppo löytää omaa aihepiiriään ja tyyliään. Kamtšatkan niemimaalla on maailman suurin karhutiheys, ja Gorshkov on kuvannut siellä jopa ilman piilokojua.Lumo Publishing Vuonna 1966 syntynyt Gorshkov on Venäjän tunnetuimpia luontokuvaajia ja arvostettu myös maailmalla. Hän on National Geographicin kuvaaja ja ensimmäinen lehteen kiinnitetty venäläinen valokuvaaja. Hän on voittanut kaksi kertaa Venäjän vuoden luontokuvaajan tittelin ja saanut useita palkintoja luontokuvakilpailussa Wildlife Photographer of the Year, viimeksi vuonna 2015. Gorshkov on entinen metsästäjä, joka puhuu valokuvaamisen puolesta ja trofee-metsästystä vastaan. Hän aloitti valokuvauksen vasta 2000-luvun alkupuolella. Hän on Venäjän luontokuvaajien järjestön perustajia.Sergey Gorshkov, Nicon Imaging ==Kirjan sisältö== Tekstiosuudessa Gorshkov käy läpi luontokuvaaja uransa alkamista ja siirtymistään metsästäjästä valokuvaajaksi. Hän kertoo tarinoita kuvausretkiltä ja kohtaamistaan ongelmista. Karhukuvien lisäksi kirjassa on kuvia kuningasmerikotkasta, punalohesta ja ketusta. ==Lähteet== ==Aiheesta muualla== * Sergey Gorshkovin kotisivu * Sergey Gorshkovin kuvia verkossa Luokka:Kuvateokset Luokka:Vuoden 2016 kirjat Luokka:Karhut
Nejdin sulttaanikunta

Nejdin sulttaanikunta ( Salṭanat Najd) oli Najdin alueella nykyisen Saudi- Arabian alueella 1921–1926 toiminut lyhytaikainen sulttaanikunta. Sulttaanikunnan synty tuli mahdolliseksi ensimmäisen maailmansodan aikana. Lähi-itää miehittäneet britit solmivat joulukuussa 1915 sopimuksen, jonka mukaan saudiklaania edustaneen ibn Sa’udin hallitsema alue tuli olemaan brittiläinen protektoraatti. Sopimuksen avulla ibn Sa’ud kukisti kilpailevan rašidi-klaanin vuoteen 1922 mennessä, mikä kaksinkertaisti hänen hallitsemansa alueen. Brittien tuki jatkui vuoteen 1924 asti. Vuonna 1921 ibn Sa’ud julistautui Nejdin sulttaaniksi. Vuonna 1924 hän valtasi sulttanikuntansa länsipuolella olleen islamilaisen naapurimaansa Hijazin kuningaskunnan. Tammikuussa 1926 ibn Sa’ud julistettiin Hijazin kuninkaaksi Mekan suuressa moskeijassa. Yhdistetystä valtiosta käytettiin nimeä Nejdin ja Hijazin kuningaskunta. Vuonna 1932 valtiosta tuli Saudi-Arabia. == Lähteet == Luokka:Saudi-Arabian historia Luokka:Lähi-idän entiset valtiot Luokka:Sulttaanikunnat
Veden poika

Veden poika (Halfawin, asfur al-sath, ) on Férid Boughedirin ohjaama tunisialais-ranskalais-italialainen draamaelokuva vuodelta 1990. Siinä murrosikää lähestyvä, Tunisin kaupungin Halfaouinen kaupunginosassa 1970-luvulla varttuva Noura (ohjaajan veljenpoika Selim Boughedir) käy vielä muiden lasten kanssa naisten kylpylässä, mutta muutos alkaa olla väistämätön. Tarina seuraa koko yhteisön elämää Nouran kautta, jolla on lapsena pääsy naisten maailmaan ja poikana vapaus kulkea myös kodin ulkopuolisessa miesten maailmassa.Laaksonen, Satu: Veden poika (1990) , Kavi 15.10.2004. Viitattu 16.11.2016. ==Rooleissa== ==Vastaanotto== Veden poika oli Tunisian siihen asti suurimman menestyksen saanut elokuva, jonka tuotot olivat Hollywood-luokkaa. Kotimaassaan se myös jakoi mielipiteitä siitä, mitä valkokankaalla saa näyttää. Ensi-illan jälkeen poliitikot keskustelivat elokuvan levittämisen kieltämisestä, mutta eivät toimineet asiassa. Elokuva palkittiin kotimaansa Tunisian lisäksi muun muassa Montrealin Vues d'Afrique -festivaaleilla, Egyptin Kairossa ja Espanjan Valenciassa. Se oli ehdokkaana parhaan esikoisohjauksen sarjassa Ranskan César-palkintogaalassa. ==Arvioita== Video- oppaassa vuodelta 1994 Bello Romano kutsuu Veden poikaa kauniisti kuvatuksi ja yksinkertaiseksi, raimusiikin tukemaksi tarinaksi. Hän antaa sille kaksi tähteä viidestä, mikä vastaa sanallista arviota ”keskinkertainen”. Helsingin Sanomissa Mikael Fränti arveli Veden poikaa ensimmäiseksi Suomessa teatterilevityksen saaneeksi arabielokuvaksi. Hänestä Boughedir on synnynnäinen erotiikan kuvaaja, komediallinen, elämänmyönteinen ja valoisa, joka uskaltaa arvostella vallassaolijoita ja murtaa uskonnollisia tabuja. ==Lähteet== ==Aiheesta muualla== * * *Halfaouine: Child Of The Terraces (1990 movie; arvostelu ***/****) (tvguide.com) (Arkistoitu – Internet Archive) Luokka:Tunisialaiset elokuvat Luokka:Vuoden 1990 ranskalaiset elokuvat Luokka:Vuoden 1990 italialaiset elokuvat
Dale

Dale voi tarkoittaa seuraavia: == Dale sukunimenä == * Alan Dale (s. 1947), uusiseelantilainen näyttelijä * Anna Dale (s. 1971), brittiläinen lasten- ja nuortenkirjailija * Benjamin Dale (1885–1943), brittiläinen säveltäjä * Dick Dale (1937–2019), yhdysvaltalainen sähkökitaristi ja surfmuusikko * Dominic Dale (s. 1971), walesilainen snooker-ammattilainen * Henry Dale (1875–1968), englantilainen aivotutkija, Nobelin lääketieteen palkinnon saaja * Ian Anthony Dale (s. 1978), yhdysvaltalainen näyttelijä * Iain Dale (s. 1962), englantilainen bloginpitäjä, kirjailija ja televisiojuontaja * James Badge Dale (s. 1978), yhdysvaltalainen näyttelijä * Jennifer Dale (s. 1956), kanadalainen näyttelijä * Johannes Dale (s. 1997), norjalainen ampumahiihtäjä * Linnea Dale (s. 1991), norjalainen laulaja == Dale etunimenä == * Dale Bartlett (1936–2013), kanadalainen pianisti * Dale Begg-Smith (s. 1985), australialainen freestylehiihtäjä * Dale Bumpers (1925–2016), yhdysvaltalainen lakimies, demokraattipoliitikko, senaattori ja kuvernööri * Dale Carnegie (1888–1955), yhdysvaltalainen kirjailija, ihmissuhde- ja esiintymistaitojen kouluttaja * Dale Chihuly (s. 1941), yhdysvaltalainen lasitaiteilija * Dale Clarke (s. 1978), kanadalainen jääkiekkoilija * Dale Crover (s. 1967), yhdysvaltalainen rockmuusikko * Dale Derkatch (s. 1964), kanadalainen jääkiekkoilija ja valmentaja * Dale Dunbar (s. 1961), yhdysvaltalainen jääkiekkoilija * Dale Earnhardt (1951–2001), yhdysvaltalainen kilpa-autoilija * Dale Earnhardt, Jr. (s. 1974), yhdysvaltalainen kilpa-autoilija * Dale Hawerchuk (1963–2020), kanadalainen jääkiekkoilija ja valmentaja * Dale Hunter (s. 1960), kanadalainen jääkiekkoilija ja valmentaja * Dale E. Kildee (1929–2021), yhdysvaltalainen demokraattipoliitikko * Dale McTavish (s. 1972), kanadalainen jääkiekkoilija * Dale Joseph Melczek (1938–2022), yhdysvaltalainen roomalaiskatolinen piispa * Dale Midkiff (s. 1959), yhdysvaltalainen näyttelijä * Dale Mitchell (s. 1989), kanadalainen jääkiekkoilija * Dale T. Mortensen (1939–2014), yhdysvaltalainen taloustieteilijä, Nobelin taloustieteen palkinnon saaja * Dale Robertson (1923–2013), yhdysvaltalainen näyttelijä * Dale Stephens (s. 1989), englantilainen jalkapalloilija * Dale Weise (s. 1988), kanadalainen jääkiekkoilija == Kuvitteellisia henkilöitä == * Dale, Taku, maaorava Walt Disneyn piirrosfilmeissä ja sarjakuvissa * Allan a Dale, Robin Hood -tarinoiden hahmo == Paikkoja == * Dale, taajama Vaksdalin kunnassa Norjassa == Muita merkityksiä == * Dale of Merchants, Sami Laakson vuonna 2015 julkaisema korttipeli * Icewind Dale, Black Isle Studiosin kehittämä videopeli * Icewind Dale II, Black Isle Studioisin kehittämä videopeli, edellisen jatko- osa * Dale of Norway, norjalainen tekstiiliyritys
Arktinen helmi – Wrangelinsaari

Arktinen helmi – Wrangelinsaari on venäläisen luontovalokuvaajan Sergey Gorshkovin kuvia sisältävä kuvateos, joka sisältää myös Andrei Palamartšukin tekstiosuuden Wrangelinsaaren historiasta. Gorshkovin suunnitelmana on kuvata Venäjän arktista aluetta idästä länteen, ja kirja Wrangelinsaaresta on hänen ensimmäisiä kohteitaan. Hän on kuvannut ilmastonmuutoksen uhkaaman saaren eläimistöä ja muuta luontoa.Arktinen helmi : Wrangelinsaari, Lumopublishing Unescon maailmanperintökohteen aseman saaneen saaren kasvisto on poikkeuksellinen. Siellä on jäännelajeja ja kokonaisia jäänteenomaisia luontovyöhykkeitä, esimerkiksi kryofyyttiaroja.Gorshkov s. 39-40 Vuonna 1966 syntynyt Gorshkov on Venäjän tunnetuimpia luontokuvaajia ja arvostettu myös maailmalla. Hän on National Geographicin kuvaaja ja ensimmäinen lehteen kiinnitetty venäläinen valokuvaaja. Hän on voittanut kaksi kertaa Venäjän vuoden luontokuvaajan tittelin ja saanut useita palkintoja luontokuvakilpailussa Wildlife Photographer of the Year, viimeksi vuonna 2015. Gorshkov on entinen metsästäjä, joka puhuu valokuvaamisen puolesta ja trofee- metsästystä vastaan. Hän aloitti valokuvauksen vasta 2000-luvun alkupuolella. Hän on Venäjän luontokuvaajien järjestön perustajia.Sergey Gorshkov, Nicon ImagingKamtsatkan karhut, Lumo Publishing ==Lähteet== ==Aiheesta muualla== * Sergey Gorshkovin kotisivu * Sergey Gorshkovin kuvia verkossa Luokka:Kuvateokset Luokka:Vuoden 2016 kirjat Luokka:Kirjat maantieteestä
Qatar kesäparalympialaisissa 2004

Qatar osallistui Ateenan kesäparalympialaisiin vuonna 2004 joukkueella, johon kuului kaksi urheilijaa kahdesta eri lajista. Kyseessä oli maan kolmas esiintyminen paralympialaisissa, eikä se saavuttanut mitaleita. == Joukkue == === Voimanosto === Qatarin voimanostoedustaja, Mohamed Ali, sijoittui kilpailussaan seitsemänneksi nostettuaan 190 kiloa. *Mohamed Ali - Miesten yli 100 kg === Yleisurheilu === Qataria edusti yleisurheilussa keihäänheittäjä Nasser Al Sahoti, joka sijoittui kilpailussaan kahdeksan heittäjän joukossa viidenneksi heittämällä 44.01 metriä. *Nasser Al Sahoti - Miesten keihäänheitto (Luokka:F58) == Lähteet == Luokka:Qatar paralympialaisissa Luokka:Valtiot kesäparalympialaisissa 2004
Qatar kesäparalympialaisissa 2000

Qatar osallistui Sydneyn kesäparalympialaisiin vuonna 2000 joukkueella, johon kuului kolme urheilijaa kahdesta eri lajista. Kyseessä oli maan toinen esiintyminen paralympialaisissa, eikä se saavuttanut mitaleita. == Joukkue == === Voimanosto === *Salah Al Mulla - Miesten alle 82.5 kg *Ali Mohsein - Miesten alle 100 kg === Yleisurheilu === *Ali Almass - Miesten kuulantyöntö (Luokka:F57) == Lähteet == Luokka:Qatar paralympialaisissa Luokka:Valtiot kesäparalympialaisissa 2000
Thomas Pesquet

Thomas Pesquet, (s. 27. helmikuuta 1978 Rouen, Ranska) on ranskalainen avaruusinsinööri, lentäjä ja Euroopan avaruusjärjestön (ESA) astronautti. Pesquet valittiin astronauttikoulutukseen vuonna 2009 ja maaliskuussa 2014 Sojuz MS-03 -lennon miehistön jäseneksi Retkikuntaan 50/51. Hän oli Retkikunnan 51 mukana kansainvälisellä avaruusasemalla (ISS) 17.11.2016 - 2.6.2017. == Lähteet == == Aiheesta muualla == Luokka:Ranskalaiset avaruuslentäjät Luokka:Vuonna 1978 syntyneet Luokka:Elävät henkilöt
Aamu joella

Aamu joella on kosketinsoittaja Esa Kotilaisen vuonna 1995 julkaistu studioalbumi. Kotilainen on säveltänyt, sovittanut, äänittänyt ja miksannut levyn. == Kappaleet == Kaikki kappaleet säveltänyt Esa Kotilainen. # # # # # # # # # # # # # # # # # # # # # # # == Kokoonpano == * Esa Kotilainen – mellotron, haitari, basso haitari * Iiro Rantala – piano * Seppo Siirala – akustinen kitara * Peter Lerche – sähkökitara * Matti Kontio – kantele, mandoliini * Eerik Siikasaari – basso * Tapio Aaltonen – lyömäsoittimet * Rami Eskelinen – rummut == Lähteet == * Aamu joella discogs.com -sivustolla Luokka:Vuoden 1996 albumit Luokka:Esa Kotilaisen albumit
Jim Rodford

James Walter ”Jim” Rodford (7. heinäkuuta 1941 St Albans, Englanti, Yhdistynyt kuningaskunta – 20. tammikuuta 2018) oli brittiläinen muusikko, joka toimi basistina muun muassa yhtyeissä Bluetones, The Kinks ja The Swinging Blue Jeans. Hän oli myös Argent-yhtyeen perustajajäsen. 2000-luvulla Rodford oli mukana entisten Kinks-muusikoiden muodostamassa The Kast Off Kinks -kokoonpanossa. Jim Rodford kuoli 76-vuotiaana 20. tammikuuta 2018 kaaduttuaan rappusissa. == Lähteet == Luokka:Englantilaiset basistit Luokka:The Kinksin jäsenet Luokka:Vuonna 1941 syntyneet Luokka:Vuonna 2018 kuolleet
Sandro Simonet

Sandro Simonet (s. 5. heinäkuuta 1995) on sveitsiläinen alppihiihtäjä, joka edustaa Skiclub Lenzerheide-Valbellaa. Innsbruckin nuorten talviolympialaisissa 2012 Simonet saavutti pujottelussa kultaa ja suurpujottelussa sekä superalppiyhdistetyssä pronssia. Alppihiihdon maailmancupissa hän kilpaili ensimmäisen kerran Levin pujottelussa marraskuussa 2016 ollen 27:s. Kymmenen parhaan joukkoon hän sijoittui ensimmäisen kerran oltuaan kahdeksas Kranjska Goran pujottelussa maaliskuussa 2018. Ensimmäisen palkintopallisijoituksensa Simonet saavutti sijoittumalla kolmanneksi Chamonix’n toisessa pujottelussa tammikuussa 2021. == Lähteet == Luokka:Sveitsiläiset alppihiihtäjät Luokka:Elävät henkilöt Luokka:Vuonna 1995 syntyneet
Maija Kuusi

Maija Kuusi (s. 23. lokakuuta 1954 Helsinki) on Kustannusosakeyhtiö Otavan myynti- ja markkinointijohtaja. Kuusi on levy-yhtiö BMG Finland Oy:n perustaja (myöhemmin Sony BMG Music Entertainment) ja toimi sen toimitusjohtajana vuosina 1990–2001.Kaleva.fi Kuusi toimi elokuvien jakeluyhtiö Sandrew Metronomen toimitusjohtajana vuosina 2005–2010.Otava Kuusen aviopuoliso on Teoston hallituksen puheenjohtaja Kim Kuusi.iltasanomat.fi Teosto , tyttärensä laulaja Laura Närhihs.fi ja isänsä levy-yhtiöjohtaja Mosse Vikstedt. Kuusen aiempi puoliso on laulaja Seppo Närhi, jonka kanssa hänellä on yhteisiä lapsiamenaiset.fi. == Lähteet == Luokka:Suomalaiset yritysjohtajat Luokka:Emma-palkinnon saajat Luokka:Vuonna 1954 syntyneet Luokka:Elävät henkilöt
Verinen intiaani

Verinen intiaani voi tarkoittaa: *Daniel Boone, seikkailujen mies (Daniel Boone, Trail Blazer, videojulkaisuna Verinen intiaani), elokuva vuodelta 1956 *Alaston auringossa (tai Verinen intiaani: Alaston auringossa, Naked in the Sun), elokuva vuodelta 1957 *Verinen intiaani (The Legend of Walks Far Woman), televisioelokuva vuodelta 1982.
Daniel Boone, seikkailujen mies

Daniel Boone, seikkailujen mies (Daniel Boone, Trail Blazer ; videojulkaisuna Verinen intiaani) on yhdysvaltalainen lännenelokuva vuodelta 1956. Sen ovat ohjanneet Albert C. Gannaway ja Ismael Rodriguez ja pääosaa Daniel Boonena esittää Bruce Bennett. Ohjaaja Albert C. Gannaway myös tuotti elokuvan. == Arvioita == Video-oppaassa vuodelta 1994 Bello Romano sanoo elokuvaa vanhahtavaksi mutta paljon b-luokan toimintaa sisältäväksi. Hän antaa sille kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever pitää tätä Meksikossa kuvattua halpatuotantoa yllättävän hyvin näyteltynä ja antaa sille kaksi ja puoli tähteä neljästä.Daniel Boone, Trail Blazer, VideoHound’s Golden Movie Retriever. Gale, 2008. Haettu 15.11.2016 palvelusta HighBeam Research (vaatii tilauksen). ==Lähteet== ==Aiheesta muualla== * * Luokka:Vuoden 1956 yhdysvaltalaiset elokuvat Luokka:Historialliset seikkailuelokuvat Luokka:Yhdysvaltalaiset lännenelokuvat
Mohamed Tarabulsi

Mohamed Kheir Tarabulsi (, 26. syyskuuta 1950 Beirut – 21. elokuuta 2002 Beirut) oli libanonilainen painonnoston olympiamitalisti. Tarabulsi saavutti Münchenin olympialaisissa 1972 hopeaa keskisarjassa eli 75-kiloisissa. Hän punnersi 160 kg, tempasi 140 kg ja työnsi 172,5 kg saavuttaen yhteistuloksen 472,5 kilogrammaa. Hän hävisi kultaa voittaneelle Bulgarian Jordan Bikoville 12,5 kg. Kilpailulla oli myös MM-arvo, joten Tarabulsi saavutti samalla MM- hopeaa. Hän oli saanut MM-pronssia tempauksessa jo 1970. Tarabulsi saavutti Aasian kisoissa kultaa kevyessä sarjassa (67,5 kg) 1978 ja hopeaa raskaassa keskisarjassa (82,5 kg) 1982. Méxicon olympialaisissa 1968 hän oli kevyessä sarjassa (67,5 kg) neljästoista. Moskovan olympialaisissa 1980 hän jäi keskisarjassa (75 kg) tempauksessa ilman tulosta. Tarabulsi teki neljä tempauksen maailmanennätystä. == Lähteet == Luokka:Libanonilaiset painonnostajat Luokka:Libanonilaiset olympiamitalistit Luokka:Vuonna 1950 syntyneet Luokka:Vuonna 2002 kuolleet
Luova Records

Luova Records on vuonna 2015 Jyväskylässä perustettu suomalainen levy-yhtiö, joka julkaisee digitaalisen musiikin lisäksi myös CD-levyjä, vinyylejä sekä C-kasetteja.Radio Kompassi == Yhtyeet ja artistit == * Emilia Elelé * Huminoita * Ateena * Orvokki * Janne Masalin * Klara LaFleur * Kallio Calibro * Bereniken hiukset * Jesufåglar * Kyllikit ja Tähdenlento-orkesteri * Kynnet * Litku Klemetti * Litku Klemetti & Tuntematon numero * Lyyti * Maa ilmasta * Moly * Mummin Kullat * MÄSÄ * Neiti Olga * Order of the Living * Pekka Tuomi * Petrus Piironen * Riikkahoi * Riutta * Matti Salo * Matti Salo Quartet * Sateenkaarina * Sumuposauttaja * Suonuotio * Teemu Raudaskoski * Tienhaara * The Aeon * UTU * Zorse ==Lähteet== * * === Viitteet === ==Aiheesta muualla== * Luova Records Luokka:Suomalaiset levy-yhtiöt Luokka:Suomalaiset rockmusiikin levy-yhtiöt
Ian Gibbons

Ian Gibbons (18. heinäkuuta 1952 – 1. elokuuta 2019Ex-Kinks keyboardist Ian Gibbons dead at age 67 ) oli brittiläinen muusikko, joka tunnetaan parhaiten The Kinks -yhtyeen vuosien 1979–1989 ja 1993–1996 kosketinsoittajana. Yhtyeen hajoamisen jälkeen hän oli mukana entisten Kinks-jäsenten The Kast off Kinks -kokoonpanossa. Gibbons työskenteli myös muun muassa Sweetin, Suzi Quatron, Ken Hensleyn, Dr. Feelgoodin ja Ian Hunterin kanssa. Gibbons kuoli virtsarakon syöpään 67-vuotiaana.http://abcnewsradioonline.com/music-news/2019/8/1/ex- kinks-keyboardist-ian-gibbons-dead-at-age-67.html == Lähteet == Luokka:Englantilaiset kosketinsoittajat Luokka:The Kinksin jäsenet Luokka:Vuonna 1952 syntyneet Luokka:Vuonna 2019 kuolleet
Andy Pyle

Andy Pyle on brittiläinen muusikko ja basisti. Hän soitti The Kinksissä vuosina 1976–1978, mitä ennen hän oli ollut mukana Blodwyn Pigissä (1968–1972) ja Savoy Brownissa (1972–1974). Myöhemmin hän oli Wishbone Ash -yhtyeen jäsen vuodet 1986–1987 ja 1991–1993. 2000-luvulla Pyle on kuulunut Ken Hensleyn taustayhtyeeseen ja soittanut tämän albumilla Running Blind (2002). == Aiheesta muualla == * Andy Pyle Discogs-sivustolla Luokka:Brittiläiset basistit Luokka:The Kinksin jäsenet Luokka:Syntymävuosi puuttuu Luokka:Elävät henkilöt
Maria Jasko

Maria Jasko (s. 24. lokakuuta 1988) on puolalainen karateka. Hän on Kyokushinin raskaansarjan Euroopan-mestari ja kaksinkertainen All American Open mestari. ==Karate== Jasko aloitti Kyokushinin harrastamisen 10-vuotiaana Radek Grabowskin ja Tom Marcjaniakin opissa Małkiniassa. Wywiad z Maria Jasko 2016 Telewizja aMazing Ostrów Mazowiecka Viitattu 17.11.2016 Hän saavutti neljännen sijan naisten EM-kilpailuissa 2014 ja seuraavina vuosina 2015 ja 2016 Jasko saavutti mitalin molemmilla kerroilla. 2015 Berliinissä Jasko sijoittui toiseksi hävittyään loppuottelussa Uljana Grebenštšikovalle.IKO-1. Результаты весовых Чемпионатов Европы по киокушин карате с 1996г. kyokushinkarate.com.ua Viitattu 17.11.2016 Varnassa 2016 hän saavutti pronssia.EC Varna 2016 Results kyokushinkaikan.org 1.6.2016 Viitattu 17.11.2016 Heinäkuussa 2016 Jasko voitti All American Openissa naisten raskaansarjan mestaruuden. Hän kohtasi loppuottelussa Elizavet Ivanovan.All American Open (IKO1) solokyokushin 3.7.2016 Viitattu 27.5.2017 Hän voitti myös parhaan taisteluhengen palkinnon.Results of the 2016 New York Open france-kyokushin.fr Viitattu 16.7.2018 2017 Jasko saavutti MM-pronssia naisten raskaassasarjassa.Official results of the 2017 International Karate Friendship kyokushinkaikan.org 18.4.2017 Viitattu 27.4.2017 2018 Jasko sijoittui MM- kilpailuissa neljänneksi tällä kertaa keskisarjassa hävittyään pronssiottelun Elizaveta Melinkovalle.IKO World Weight Tournament - Women kyokushinresults.com Viitattu 26.4.2018 Hän sijoittui neljänneksi myös toukokuussa EM-kilpailuissa hävittyään pronssiottelussa Ksenija Zasorinalle. Jasko sitä vastoin voitti urallaan toisen kerran All American Openin. Tällä kertaa keskisarjan loppuottelussa hän voitti Yukina Odan.Результаты чемпионата Америк "All American Open 2018" (IKO) kyokushinkarate.com.ua 24.6.2018 Viitattu 2.7.2018 2019 Jasko voitti ensimmäisen Euroopan-mestaruutensa kotikisoissaan Puolassa voitettuaan loppuottelussa maanaisensa Beata Opęchowskan. ==Lähteet== Luokka:Puolalaiset karatekat Luokka:Kyokushinin harjoittajat Luokka:Vuonna 1988 syntyneet Luokka:Elävät henkilöt
Abdullah Bakhashab

Abdullah Bakhashab (s. 26. syyskuuta 1968) on saudiarabialainen entinen ralliautoilija. == Ura MERC-sarjassa == Bakhashab aloitti ralliuransa vuonna 1992 osallistumalla Qatarin ralliin Range Roverilla sekä Irlannin Tarmac- sarjaan kuuluneeseen Pohjois-Irlannin ralliin Ford Sierralla. Seuraavana vuonna Bakhashab ajoi kaksi lähi-idän rallisarjan osakilpailua Toyota Celicalla Dubaissa ja Omanissa ja sijoittui sarjassa viidennelle sijalle. Vuonna 1994 ohjelmassa oli kolme lähi-idän rallisarjan kilpailua Omanissa, Dubaissa ja Jordaniassa. Kauden yhteistuloksissa Bakhashab sijoittui kolmanneksi ja voitti N-ryhmän. Vuonna 1995 Bakhashab ajoi viisi sarjan osakilpailua, joista voitti kaksi ja sijoittui kahdesti kolmanneksi. Nämä tulokset riittivät nostamaan hänet koko sarjan voittajaksi. Seuraavina kahtena vuonna Bakhashab sijoittui sarjassa toiseksi. Bakhashab palasi lähi-idän rallisarjaan kaudelle 2002 sijoittuen kahdella 2. sijallaan sarjan loppupisteissä sijalle 5. Seuraavana vuonna ajokki vaihtui vanhasta Toyota Corolla WRCsta Peugeot 206 WRC. Vaihto osoittautui ilmeisen epäonnistuneeksi, sillä kaikki kolme startattua rallia päättyivät teknisen vian aiheuttamaan keskeytykseen. == Ura rallin MM-sarjassa == Lähi-idän rallisarjan mestaruuden jälkeen seuraava askel oli osallistua rallin MM-sarjaan kaudella 1998. Kahdessa ensimmäisessä MM-osakilpailussa Bakhashabin kartanlukijana istui MERC-sarjan ajoilta tuttu britti Bobby Willis, mutta Korsikan rallista alkaen nuottien luvusta vastasi kokenut ruotsalainen Arne Hertz. Mainittavaa menestystä ei kaudelta tullut ja parhaaksi saavutukseksi jäi kauden päättäneen RAC-rallin 13. tila. Kahdeksasta startatusta rallista Bakhashab ajoi maaliin asti neljässä ja neljästi matka päättyi keskeytykseen. 1999 Hertzin tilalle kartanlukijaksi tuli britti Michael Park, joka myöhemmin tultiin tuntemaan virolaisen Markko Märtinin viereltä. Kauden kahdeksasta rallista viisi päättyi keskeytykseen. Kauden paras saavutus oli Akropolis-rallin kahdeksas sija. Kaudelle 2000 kartanlukija vaihtui jälleen ja hyttiin palasi tuttu mies, Bobby Willis. Tulokset olivat jälleen nousujohteiset sillä seitsemästä startista vain yksi päättyi keskeytykseen ja kauden kohokohtana oli jälleen Kreikan Akropolis-ralli, josta tuloksena oli kuudes sija. Ajamalla taakse jäi mm. Peugeotin tehdastiimissä ajanut Francois Delecour. Kaudella 2001 Bakhashab ja Willis osallistuivat kuuteen MM-ralliin, mutta tulokset eivät olleet mainittavia. Kyproksen rallin 10. ja Akropolis-rallin 12. sija jäivät kauden parhaiksi. Kaudella 2002 Bakhashab ja Willis ajoivat vielä kerran Kreikan Akropolis-rallissa loppusijoituksen ollessa 16. == Lähteet == * http://www.ewrc-results.com/profile.php?p=1505&sct;=1 Luokka:Saudiarabialaiset ralliautoilijat Luokka:Vuonna 1968 syntyneet Luokka:Elävät henkilöt
Samir Assef

Samir Assef (11. marraskuuta 1950 – 15. helmikuuta 2020) oli libanonilainen ralliautoilija. Hän osallistui urallaan 15 MM-osakilpailuun, kaikki Norsunluurannikon rallissa. Uran parhaat sijoitukset olivat neljännet sijat vuosilta 1980 ja 1983 sekä viidennet sijat vuosilta 1986 ja 1992. == Lähteet == * http://www.ewrc-results.com/profile.php?p=8175&sct;=1 === Viitteet === Luokka:Libanonilaiset ralliautoilijat Luokka:Vuonna 1950 syntyneet Luokka:Vuonna 2020 kuolleet